ORI ออกหุ้นกู้ 2 พันลบ. ดอกเบี้ย 4.10% ขายรายใหญ่-สถาบัน 9-11 ก.ย.นี้
ORI ออกหุ้นกู้ 2 พันลบ. ดอกเบี้ย 4.10% ขายรายใหญ่-สถาบัน 9-11 ก.ย.นี้
ORI ออกหุ้นกู้ 2 พันลบ. ดอกเบี้ย 4.10% ขายรายใหญ่-สถาบัน 9-11 ก.ย.นี้
5 ก.ย. 2562

บริษัท ออริจิ้น พร็อพเพอร์ตี้ จำกัด (มหาชน) หรือ ORI ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 2,000 ล้านบาท เป็นจำนวนเสนอขายไม่เกิน 1,500 ล้านบาท และหุ้นกู้สำรองเพื่อเสนอขายเพิ่มเติมอีกไม่เกิน 500 ล้านบาท หุ้นกู้มีอายุ 3 ปี  ครบกำหนดไถ่ถอนปี 2565 อัตราดอกเบี้ยคงที่ 4.10% ต่อปี ชำระดอกเบี้ยทุก 3 เดือนตลอดอายุหุ้นกู้
โดยเสนอขายในวงจำกัดต่อผู้ลงทุนสถาบัน และ/หรือผู้ลงทุนรายใหญ่ ระยะเวลาเสนอขาย วันที่ 9-11 กันยายน 2562 ผู้จัดการการจัดจำหน่ายหุ้นกู้ ได้แก่ ธนาคารซีไอเอ็มบีไทย ธนาคารกสิกรไทย และ ธนาคารกรุงไทย
ทั้งนี้บริษัทมีวัตถุประสงค์จะนำเงินที่ได้จากการขายหุ้นกู้ครั้งนี้ไปใช้ภายในระยะเวลา 1 ปี เพื่อใช้ในการดำเนินธุรกิจเพื่อเอามาซื้อที่ดินเพิ่มเติม ประมาณ 50-60% โดยจะอยู่แถวโซนวงแหวนฝั่งตะวันออก บางนา-เทพารักษ์ ลำลูกกา มอเตอร์เวย์ และโซนรถไฟฟ้าสายสีเหลือง สีชมพู สีส้ม เขียว  รวมทั้งชำระคืนหนี้ระยะสั้น ประมาณ 20-30% และชำระคืนหุ้นกู้ที่ครบกำหนดในเดือน พฤศจิกายน 2562 ประมาณ 20-30% ที่เหลือใช้เป็นเงินทุนหมุนเวียน
อนึ่ง หุ้นกู้ของบริษัทได้อันดับความน่าเชื่อถือที่ “BBB” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 5 เมษายน 2562